EkBass/fiwiki-20250220-pages-articles huggingface dataset:
Gravitar

Gravitar on Atarin kehittämä ja julkaisema ammuntapeli ja luolalentely, joka on julkaistu vuonna kolikkopelinä. Peli käyttää värillistä vektorigrafiikkaa. Se oli ensimmäinen yli 20 Mike Hallyn Atarille suunnittelemasta pelistä, joista kuuluisin oli Star Wars. Pelin pääohjelmoija oli Rich Adam. Kabinettitaiteen suunnittelija oli Brad Chaboya. ==Pelin kulku== Pelaaja kontrolloi pientä sinistä alusta ja peli alkaa kuvitteellisessa aurinkokunnassa, jossa pelaajalla on valittavanaan useampia erilaisia planeettoja. Kun pelaaja ohjaa aluksen valitsemaansa planeettaan, hänelle avautuu sivusta kuvattu maasto, jossa on sekä punaisia tykkitorneja, että sinisiä bensiiniyksiköitä. Peli-ideana on tuhota tykkitornit ja pitää yllä aluksen polttoainevarastoa. Jos polttoaine pääsee nollaan, peli loppuu heti. Planeetan vetovoima vetää alusta kohti planeetan pintaa. Planeetat, jotka eivät zoomanneet, vetivät alusta kohti planeetan keskipistettä. Kun ensimmäinen kierros planeettoja (11 kappaletta) on pelattu läpi, vetovoima muuttuu hylkiväksi, eli käänteiseksi. Kolmannessa vaiheessa maasto muuttuu näkymättömäksi ja viimeisessä, neljännessä, vaiheessa sekä näkymättömäksi, että hylkiväksi. Tämän jälkeen peli alkaa uudelleen alusta. Gravitarin jokaisessa aurinkokunnassa oli myös reaktori, joka toimi linkkinä seuraavaan tasoon. Reaktorin ytimen ampuminen ja onnistunut pako tuottaa bonuspisteitä ja 7500 yksikköä polttoainetta. Kahden ensimmäisen tason jälkeen reaktori muuttui erittäin vaikeaksi, ja myöhemmissä tasoissa käytännössä mahdottomaksi läpäistä, pakoajan jatkuvasti vähentyessä. Pelin suunnittelijat Mike Hally ja Rich Adam kuvittelivat suunnitteluvaiheessa näkymättömien kenttien olevan pelaajille niin vaikeita, että kukaan ei koskaan pystyisi pelaamaan peliä läpi. Tämä kuvitelma osoittautui nopeasti vääräksi. ==Ennätykset== Yhdysvaltalainen Dan Coogan teki 12. joulukuuta 2006 uuden Gravitarin maailmanennätyksen tuloksella 8 029 450 pistettä. Pelin kesto oli 23 tuntia ja 15 minuuttia. Edellinen maailmanennätys, joka kesti 24 vuotta, oli Ray Muellerin nimissä joulukuulta 1982. ==Trivia== Gravitarin prototyypi oli nimeltään Lunar Battle. Gravitar käytti samanlaista viiden napin ohjaussysteemiä kuin kolme muutakin Atarin peliä, Asteroids, Asteroids Deluxe ja Space Duel. Tuotantomäärä oli 5420 yksikköä. Gravitarissa oli ainutlaatuinen ennätyslista. Se tallensi kolme ensimmäistä tulosta pelin muistiin ja riippuen ennätyksen suuruudesta, listan nimi muuttui. Ennätyslistoja oli kahdeksan: FLUNKY LIST, GUNNER LIST, CO-PILOT LIST, PILOT LIST, ACE PILOT LIST, KILLER PILOT LIST, PONTIUS PILATE LIST, GOTTA-BE-LUCKY LIST. ==Populaarikulttuurissa== Gravitar-arcadepeliä on käytetty rekvisiittana seuraavissa elokuvissa: James Bond 007: Älä Kieltäydy Kahdesti, Väkivallan Vihollinen 4 ja Sotaleikit. ==Vaikutteet== Gravitarin inspiroimia pelejä on ollut lukuisia. Tunnetuimpia ovat Thrust ja Oids. ==Lähteet== ==Aiheesta muualla== * * * *Dan Cooganin erittäin kattavat Gravitar-sivut *Pelivideota Gravitarista Luokka:Atarin kolikkopelit Luokka:Vuoden 1982 videopelit Luokka:Atari 2600 -pelit
Leijonat 2012

Leijonat 2012 on vuoden 2012 Jääkiekon maailmanmestaruuskilpailujen virallinen kokoelma-albumi, joka julkaistiin 18. huhtikuuta 2012. Levyllä on muun muassa virallinen tunnus- ja maskottikappale, DJ Slow’n esittämä ”Hockey Bird (in the Zone)”. Albumi on jatkoa edellisvuonna julkaistulle Leijonat 2011 -kokoelmalle, joka oli Suomessa eräs kyseisen vuoden myydyimmistä levyistä. == Musiikki == Albumi sisältää MM-kilpailujen virallisen musiikin, ja sillä on kaikkiaan kahdeksantoista suomalaisartistin esittämää kappaletta, joista noin 70 prosenttia on uutta materiaalia. Levyllä on virallisen tunnus- ja maskottikappaleen lisäksi mukana muun muassa kaksi nimekästä kokoonpanoa: Tuomas Holopaisen, Jari Sinkkosen, Marko Annalan ja Kuisma Aallon muodostama Karelian Division (”Suomi!”) sekä Vesku Jokinen & Sundin pojat, joka esittää oman versionsa kappaleesta ”Olen suomalainen”. Muita levyn kappaleita ovat esimerkiksi JVG:n ja Freemanin ”Karjala takaisin”, Axl Smithin ”Get Louder” sekä Klamydia-yhtyeen ”Poika pysyy Suomessa”. Antero Mertarannan ”Kaverit on komeasti palkittu” kunnioittaa Suomen sotaveteraaneja. Näiden uusien kappaleiden lisäksi levyllä on myös vanhempaa tuotantoa, kuten Sakari Kuosmasen esittämä ”Finlandia”. == Julkaisu == Kokoelman kappalelista oli tarkoitus julkistaa tiedotustilaisuudessa perjantaina 23. huhtikuuta. Lista vuosi kuitenkin julkisuuteen etuajassa, sillä Levykauppa Äx asetti albumin omalla internetsivullaan ennakkomyyntiin ilmoittaen samalla levyn sisällön. Levykauppa Äx kertoi saaneensa tiedon kappaleista Sonyn lähettämästä tiedotteesta, jossa ei sen mukaan kuitenkaan mainittu aikarajaa sille, milloin listan saisi julkaista. Sony Music Entertainment julkaisi Leijonat 2012 -albumin sekä CD-levynä että digitaalisesti 18. huhtikuuta 2012. Albumi debytoi Suomen virallisella listalla viikolla 17/2012 nousten sijalle 12. Se jäi sen parhaaksi sijoitukseksi. === Listasijoitukset === Valtio Lista Paras sijoitus Listaviikot Nousu listalle Lähde Suomen virallinen lista 12. 7 17/2012 == Kappaleet == # # # # # # # # # # # # # # # # # # == Katso myös == *Leijonat 2011 == Lähteet == *Helsingin Uutiset *Tune.fi === Viitteet === Luokka:Vuoden 2012 kokoelma-albumit Luokka:Jääkiekon maailmanmestaruuskilpailut
Fesikh

pienoiskuva|Fesikh. Fesikh () eli muumiokala on perinteinen egyptiläinen kalaruoka. Ruokaa varten Välimeressä ja Punaisessa meressä elävä mulloihin kuuluva särjenomainen kala ensin kuivataan auringossa, sitten sen annetaan käydä suurissa paljuissa 40 päivää ennen suolausta ja vakuumiin pakkausta. Käymisen takia kalan haju on erittäin voimakas.Egyptiläiset juhlivat muumiokalan voimin yle.fi Baheyeldin Dynasty site Kalan valmistus on tarkkaa työtä, ja sen valmistusohjeet periytyvät perheissä, joiden ammattia kutsutaan fasakhani. Fesikhiä syödään Egyptissä tuhansia vuosia vanhan Sham el-Nessim -juhlan aikana. Joka vuosi egyptiläisissä aikakauslehdissä kerrotaan tarinoita huonosti valmistetun kalan aiheuttamaan botulismiin kuolleista. == Katso myös == * Hapansilakka == Lähteet == Luokka:Egyptiläinen keittiö Luokka:Kalaruoat
Kyröskosken lava

Kyröskosken suurlava oli tanssilava Pirkanmaalla, puoliksi Hämeenkyrön ja puoliksi Ylöjärven (entisen Viljakkalan) puolella. Sen perusti keikkajärjestäjä "Tappi" Suojanen 1960-luvun lopulla. Lavan yhteydessä oli kahvila, ravintola ja pubi, ja asiakkaita enimmillään tuhansia illassa.Aamulehti viitattu 18.4.2012 Suurlavan avajaiset olivat vuonna 1967. Kun lavalla ei talvisin järjestetty tansseja, Suojanen käytti sitä myymiensä autonrenkaiden varastona. Joulukuussa 1999 Suojanen myi lavan Reino Koivistolle. Kyröskosken suurlava pysyi suosittuna tanssipaikkana 2000-luvun alkuvuosiin saakka. Lavalla esiintyivät muiden muassa Arja Koriseva, Reijo Taipale, Tapani Kansa, Kari Tapio, Topi Sorsakoski ja Marita Taavitsainen sekä Gimmel- ja Jean S -yhtyeet. Kyröskoskella kuvattiin myös Kesäillan valssi -ohjelmaa. Lavatanssien suosion hiipumisen myötä myös Kyröskosken suurlavan toiminta hiljeni. Vuokralaiset jättivät laskuja maksamatta, ja lava alkoi toistuvasti joutua ilkivallan kohteeksi. Lava paloi 17. huhtikuuta 2012 iltapäivällä maan tasalle. Palon syyksi arvioidaan poikien tulitikkuleikit. Viimeinen omistaja oli Reino Koivisto, joka oli myymässä sitä. ==Lähteet== Luokka:Tanssilavat Luokka:Hämeenkyrön rakennukset ja rakennelmat Luokka:Ylöjärven rakennukset ja rakennelmat Luokka:Kyröskoski
Dupont

Dupont on ranskalainen sukunimi, joka voidaan kirjoittaa myös muodoissa DuPont, Du Pont tai du Pont. Se voi tarkoittaa ainakin seuraavia: == Sukunimenä == * Dupont, yhdysvaltalainen Ranskasta lähtöisin oleva suku, polveutuu Pierre Samuel du Pont de Nemoursista (1739–1817), pariisilaisen kellosepän pojasta ja Burgundien hugenotti-suvun jäsenestä * Alex Dupont (1954–2020), ranskalainen jalkapalloilija ja valmentaja * André Dupont (s. 1949), kanadalainen jääkiekkoilija * Catherine Dupont (o.s. Glineur, s. 1958), ranskalainen keihäänheittäjä * Clément Dupont (1899–1993), ranskalainen rugby union -pelaaja * Éleuthère Irénée du Pont (1771–1834), DuPont-yrityksen perustaja 1800-luvulla, Pierren poika * Ewald André Dupont (1891–1956), saksalainen elokuvaohjaaja * Gabriel Dupont (1878–1914), ranskalainen säveltäjä * Georges-Hilaire Dupont (1919–2020), ranskalainen roomalaiskatolinen piispa * Hubert Dupont (s. 1980), ranskalainen maantiepyöräilijä * Jacques Dupont (1921–2013), ranskalainen elokuvaohjaaja * Jacques Dupont (1928–2019), ranskalainen pyöräilijä ja olympiavoittaja * Jacques Charles Dupont de l’Eure (1767–1855), Ranskan pääministeri * Léon Dupont (1881–1956), belgialainen korkeushyppääjä * Madeleine Dupont (s. 1987), tanskalainen curling-pelaaja * Margaret Osborne duPont (1918–2012), yhdysvaltalainen tennispelaaja * Micki DuPont (s. 1980), kanadalainen jääkiekkoilija * Pierre Dupont de l’Étang (1765–1840), ranskalainen kenraali * Pierre Samuel du Pont de Nemours (1739–1817), ranskalais-yhdysvaltalainen kirjailija ja ekonomisti * Pierre Samuel ”Pete” du Pont IV (1935–2021), yhdysvaltalainen republikaanipoliitikko ja kuvernööri * René Marie Albert Dupont (s. 1929), ranskalais-eteläkorealainen roomalaiskatolinen piispa * Tiffany Dupont (s. 1981), yhdysvaltalainen näyttelijä === Kuvitteellisia henkilöitä === * Dupont ja Dupond, poliisietsiviä Tintti-sarjakuvissa == Maantieteessä == * Dupont, kunnallishallinnoton alue Coloradossa Yhdysvalloissa * Du Pont, kunta Georgiassa Yhdysvalloissa * Dupont, kunta Indianassa Yhdysvalloissa * Dupont, kunnallishallinnoton alue Louisianassa Yhdysvalloissa * Dupont, kunta Ohiossa Yhdysvalloissa * Dupont, kunta Pennsylvaniassa Yhdysvalloissa * Dupont, kylä Tennesseessä Yhdysvalloissa * DuPont, kaupunki Washingtonissa Yhdysvalloissa * Dupont, kunta Wisconsinissa Yhdysvalloissa * Dupont Circle, kaupunginosa Washington DC:ssä Yhdysvalloissa == Yrityksiä == * DuPont, yhdysvaltalainen kemianteollisuusalan yritys * Dupont Brewery, belgialainen panimo * Du Pont Motors, yhdysvaltalainen autonvalmistaja * Gilbert Dupont, ranskalainen osakevälitysyritys, oli osa Crédit du Nordia * S. T. Dupont, ranskalainen luksustavarayritys == Muita merkityksiä == * Dupont Lajoie, ranskalainen draamaelokuva vuodelta 1975 Luokka:Luettelot henkilöistä sukunimen mukaan
Rollins

Rollins on muun muassa seuraavien henkilöiden sukunimi: * Al Rollins (1926–1996), kanadalainen jääkiekkomaalivahti * Brianna Rollins (s. 1991), yhdysvaltalainen pika- ja aitajuoksija * Brooke Rollins (s. 1972), yhdysvaltalainen asianajaja, ajatushautomon johtaja ja ministeriehdokas * Henry Rollins (s. 1961), yhdysvaltalainen laulaja, sanoittaja, runoilija, kirjailija ja näyttelijä, Rollins Band -yhtyeen johtaja * James Rollins (s. 1961), yhdysvaltalainen fantasia- ja jännityskirjailija * Jimmy Rollins (s. 1978), yhdysvaltalainen baseball-pelaaja * Kenny Rollins (1923–2012), yhdysvaltalainen koripalloilija * Rose Rollins (s. 1978), yhdysvaltalainen näyttelijä ja malli * Seth Rollins (s. 1986), yhdysvaltalainen vapaapainija * Sonny Rollins (s. 1930), yhdysvaltalainen tenorisaksofonisti.
Peter Michal Bohúň

Peter Michal Bohúň (1822–1879) oli slovakialainen taidemaalari. Hän syntyi lähellä Bielsko-Białan kaupunkia, joka kuuluu nykyisin Puolaan. Hän lähti 1844 opiskelemaan taidetta Prahaan, mutta joutui palaamaan kotimaahansa isänsä kuoltua. Hän osallistui aktiivisesti vuoden 1848 mielenosoituksiin. == Aiheesta muualla == * Peter Michal Bohúň / výtvarné umenie Osbnosti.sk Luokka:Slovakialaiset taiteilijat Luokka:Taidemaalarit Luokka:Vuonna 1822 syntyneet Luokka:Vuonna 1879 kuolleet
Big Star

Big Star oli yhdysvaltalainen rockyhtye, joka perustettiin Memphisissä, Tennesseessä vuonna 1971. Perustajajäseninä olivat Alex Chilton, Chris Bell, Jody Stephens ja Andy Hummel. Yhtye hajosi vuonna 1974, mutta aloitti uudelleen uudella kokoonpanolla lähes 20 vuotta myöhemmin. Ensimmäisessä aikakaudella yhtyeen musiikkityyli oli brittibändien kuten The Beatlesin, The Kinksin ja Beach Boysin kaltaista. Yhtyeen esikoisalbumi #1 Record (1972) valittiin vuonna 2005 hakuteokseen 1001 albumia jotka jokaisen on kuultava edes kerran eläessään. ==Jäsenet== * Alex Chilton – kitara, piano, laulu (1971–1974, 1993–2010) * Jody Stephens – rummut, laulu (1971–1974, 1993–2010) * Chris Bell – kitara, laulu (1971–1972) * Andy Hummel – basso, laulu (1971–1973) * John Lightman – basso, taustalaulu (1974) * Jon Auer – kitara, laulu (1993–2010) * Ken Stringfellow – basso, laulu (1993–2010) ==Diskografia== ===Studioalbumit=== *#1 Record (Ardent/Stax, 1972) *Radio City (Ardent/Stax, 1974) *Third/Sister Lovers (PVC, 1978) *In Space (Rykodisc, 2005) *Third (Test Pressing Edition) (Omnivore Recordings, 2011) ===Livealbumit=== *Live (Rykodisc, 1992) *Columbia: Live at Missouri University 4/25/93 (Zoo, 1993) *Nobody Can Dance (Norton, 1999) – rehearsals and live recordings *Live Tribute at the Levitt Shell (Ardent, 2011) *Live in Memphis (2014) *Complete Columbia: Live at University of Missouri University 4/25/93 (2016) *Live at Lafayette's Music Room – Memphis, TN (2018) ===Kokoelmat=== *Biggest (Line Records, 1994) – greatest hits *The Best Of (Ace Records, 1999) – greatest hits *Big Star Story (Rykodisc, 2003) – greatest hits with one new track *Keep an Eye on the Sky (Rhino, 2009) – boxi setti livelevyn kera *Nothing Can Hurt Me (2013) *Playlist (1972–2005) (2013) *The Best of Big Star (2017) ==Lähteet== Luokka:Yhdysvaltalaiset rockyhtyeet
Republic (yhtye)

Republic on unkarilainen rock-yhtye, joka on perustettu Budapestissä 1989. Sen musiikkityyli on sekoitus länsimaista rockia ja perinteistä unkarilaista folkia. Yhtyeen perustuvat László Bódi ja Lászlo Attila Nagy. Sen ensimmäinen nimi oli Cipőfűző (kengännauhat), mistä Lászlo Bódi otti itselleen lempinimen "Cipő". Luokka:Unkarilaiset rockyhtyeet
Michael F. Doyle

Michael F. Doyle (s. 5. elokuuta 1953 Swissvale, Pennsylvania) on yhdysvaltalainen demokraattinen poliitikko. Hän on ollut Yhdysvaltain edustajainhuoneen jäsen vuodesta 1995. Irlantilaista ja italialaista sukujuurta oleva Doyle toimi vuodesta 1978 republikaanipoliitikko Frank Pecoran avustajana Pennsylvanian senaatissa. Pecora vaihtoi vuonna 1992 puoluetta demokraatteihin, ja Doyle pyrki vuoden 1994 vaaleissa demokraattina kongressiin. 18. vaalipiirin edustaja Rick Santorum luopui silloin paikastaan pyrkiäkseen Yhdysvaltain senaattiin. Vaikka 1994 oli muuten hyvä vaalivuosi republikaaneille, Doyle sai paikan demokraateille. Vuodesta 2003 Doyle on edustanut Pennsylvanian 14. vaalipiiriä. ==Lähteet== Luokka:Yhdysvaltain edustajainhuoneen jäsenet Luokka:Yhdysvaltalaiset demokraattipoliitikot Luokka:Vuonna 1953 syntyneet Luokka:Elävät henkilöt
Joutsenen juju

Joutsenen juju on suomalaismuusikko Ilpo Saastamoisen soolouran ainoa ja esikoisalbumi, joka julkaistiin syyskuussa 1976. Pääosin instrumentaalimusiikkia sisältävä levy yhdistelee folkia sekä progressiivista rockia ja kappaleisiin on otettu vaikutteita eri maiden kansanmusiikista.Rantanen 2005, s. 214 Saastamoinen oli soittanut aiemmin muun muassa kansanmusiikkiyhtye Kareliassa sekä Dopplerin ilmiössä, joista ensin mainittu julkaisi myös kaksi albumia. Ajatus soololevyn tekoon tuli Saastamoisen Kainuun alueradiolle tekemästä musiikkiohjelmastaan ”Kainuun ääni”, jonka kappaleita tuottaja Edward Vesala ehdotti levytettäväksi. Albumi julkaistiin Love Recordsin toimesta vinyylilevynä ja C-kasettina. Huhtikuussa 2018 Svart Records julkaisi levystä kaksi uutta vinyylipainosta: 300 kappaleen rajoitetun painoksen tavallisella, mustalla levyllä ja 200 kappaleen painoksen oranssilla värivinyylillä. Levy sisältää myös bonuslevyn, jolla on 15 ennenjulkaisematonta äänitystä.Vuoden 2018 LP-levyn (SRE18) sisä- ja takakannen tiedot. == Kappaleet == === A-puoli === # # # === B-puoli === # * # # # # LP-levyn (LRLP 177) sisäliite/pussi sekä takakannen ja levykeskiöiden tiedot. == Tekijät == === Muusikot === * Ilpo Saastamoinen – sähkökitarat (1–6, 8), domrabasso (1, 4, 5, 8), akustinen sitra (1), yangqin (1), laulu (1, 7), Morley Echo -kaikupedaali (3, 6), sähkömandoliini (8), akustiset kitarat (1, 4, 7), busuki (4), nauha (6), kantele (7) * Timothy Ferhcen – vibrafoni (1, 3, 4, 7), marimba (1, 4, 8), kellot (7), harpafoni (7) * Kari Hynninen – sähköbasso (1, 4) * Pekka Sarmanto – kontrabasso (1–4, 7, 8) * Juhani Aaltonen – sopraano (1, 2, 4, 8) -ja tenorisaksofonit (4), huilu (3, 7) * Edward Vesala – rummut (1–4, 6–8), lyömäsoittimet (1, 4), piano (6), congarummut (2) * Jordan Koschuharov – viulu (3, 7) === Tuotanto === * Pekka Nurmikallio – äänitys (Microvox, joulukuu 1975) * Edward Vesala – tuottaja * Ilpo Saastamoinen – etukannen piirros * Timo Kelaranta – takakannen valokuva (Saftra) * Jorma Auersalo – etukannen suunnittelu == Lähteet == * === Viitteet === Luokka:Vuoden 1976 esikoisalbumit Luokka:Suomalaiset kansanmusiikkialbumit Luokka:Suomalaiset progressiiviset rockalbumit Luokka:Love Recordsin albumit
Ptšovža

Ptšovža () on maalaiskunta ja sen keskustaajama Leningradin alueen Kirišin piirissä Venäjällä. Se sijaitsee Olhavanjoen sivujoen Ptšovžan varrella noin 20 kilometriä Kirišistä kaakkoon. Kunnassa on 1600 asukasta (vuonna 2009). Taajama on perustettu vuonna 1934 Kirišin metsäteollisuuspiirin keskukseksi. Aluksi sen nimenä oli Vytjažnoi. Myöhemmin se nimettiin uudelleen ohi virtaavan joen mukaan. Toisen maailmansodan aikana Ptšovža oli saksalaisten miehittämänä. Metsäteollisuuspiirin toiminta kehittyi sodan jälkeen ja saavutti huippunsa 1960–1980-luvuilla. Ptšovžan kunta rajoittuu pohjoisessa Olhavan ja koillisessa Tihvinän piireihin, idässä ja kaakossa Kirišin piirin Budogoštšin kuntaan, lounaassa Novgorodin alueeseen, lännessä Kirišin kaupunkiin ja luoteessa Ptševan kuntaan. Keskustaajaman lisäksi siihen kuuluu kuusi kylää: Belaja, Bereznjak, Borutino, Gortšakovo, Porog ja Železnaja Gora. Taajaman kautta kulkee Kirišin ja Budogoštšin välinen rautatie ja maantie. Tärkein työnantaja on puunhankintaa harjoittava Kirišlesprom. Palveluihin kuuluu keskikoulu, kulttuuritalo, kirjasto, poliklinikka, posti ja muutama kauppa. ==Lähteet== ==Aiheesta muualla== * Ptšovžan kunnan sivusto Luokka:Kirišin piirin kunnat
Frank Joseph Caggiano

Frank Joseph Caggiano (s. 29. maaliskuuta 1959 Brooklyn) on yhdysvaltalainen roomalaiskatolinen piispa. Hänet vihittiin papiksi Brooklynin hiippakuntaan 16. toukokuuta 1987 ja nimitettiin sen vihkipiispaksi sekä Inis Cathaigin titulaaripiispaksi 6. kesäkuuta 2006. Piispaksi vihkiminen seurasi 22. elokuuta. Pääkonsekraattorina toimi Nicholas Anthony DiMarzio, jota avustivat Thomas Vose Daily ja Ignatius Anthony Catanello.Catholic-Hierarchy.org: Bishop Frank Joseph Caggiano Caggiano sai 31. heinäkuuta 2013 nimityksen Bridgeportin piispaksi Connecticutiin. == Lähteet == Luokka:Yhdysvaltalaiset katoliset piispat Luokka:Vuonna 1959 syntyneet Luokka:Elävät henkilöt
Guy A. Sansaricq

Guy A. Sansaricq (6. lokakuuta 1934 Jérémie – 21. elokuuta 2021) oli syntyjään haitilainen roomalaiskatolinen piispa. Hänet vihittiin papiksi haitilaiseen Les Cayesin hiippakuntaan 29. kesäkuuta 1960 ja inkardinoitiin Brooklynin hiippakuntaan Yhdysvaltoihin 9. tammikuuta 1991. Hänet nimitettiin Brooklynin vihkipiispaksi ja Glenndálochan titulaaripiispaksi 6. kesäkuuta 2006. Piispaksi konsekroinnin suoritti 22. elokuuta Nicholas Anthony DiMarzio, jota avustivat Thomas Vose Daily ja Ignatius Anthony Catanello.Catholic- Hierarchy.org: Bishop Guy A. Sansaricq Sansaricq jäi eläkkeelle 6. lokakuuta 2010. == Lähteet == Luokka:Haitilaiset papit Luokka:Yhdysvaltalaiset katoliset piispat Luokka:Vuonna 1934 syntyneet Luokka:Vuonna 2021 kuolleet
Joseph Michael Sullivan

Joseph Michael Sullivan (23. maaliskuuta 1930 Brooklyn – 7. kesäkuuta 2013GCatholic.org: Bishops who are not Ordinaries of Sees ) oli yhdysvaltalainen roomalaiskatolinen piispa. Hänet vihittiin papiksi Brooklynin hiippakuntaan 2. kesäkuuta 1956 ja nimitettiin sen vihkipiispaksi sekä Sulianan titulaaripiispaksi 4. lokakuuta 1980. Piispaksi vihkiminen seurasi 24. marraskuuta. Pääkonsekraattorina toimi Francis John Mugavero, jota avustivat John Joseph Snyder ja Charles Richard Mulrooney.Catholic- Hierarchy.org: Bishop Joseph Michael Sullivan Sullivan jäi eläkkeelle 12. toukokuuta 2005. == Lähteet == Luokka:Yhdysvaltalaiset katoliset piispat Luokka:Vuonna 1930 syntyneet Luokka:Vuonna 2013 kuolleet
Thomas Vose Daily

Thomas Vose Daily (23. syyskuuta 1927 Belmont, Massachusetts – 14. toukokuuta 2017 Douglaston, Queens, New York) oli yhdysvaltalainen roomalaiskatolinen piispa. Hänet vihittiin papiksi Bostonin arkkihiippakuntaan 10. tammikuuta 1952 ja nimitettiin sen vihkipiispaksi sekä Bladian titulaaripiispaksi 31. joulukuuta 1974. Piispaksi vihkiminen seurasi 11. helmikuuta 1975. Pääkonsekraattorina toimi Humberto Sousa Medeiros, jota avustivat Thomas Joseph Riley ja Lawrence Joseph Riley.Catholic-Hierarchy.org: Bishop Thomas Vose Daily Daily sai 17. heinäkuuta 1984 nimityksen Palm Beachin ja 20. helmikuuta 1990 Brooklynin piispaksi. Hän jäi eläkkeelle 1. elokuuta 2003. == Lähteet == Luokka:Yhdysvaltalaiset katoliset piispat Luokka:Vuonna 1927 syntyneet Luokka:Vuonna 2017 kuolleet
Robert Joseph Cunningham

Robert Joseph Cunningham (s. 18. kesäkuuta 1943 Buffalo, New York) on yhdysvaltalainen roomalaiskatolinen piispa. Hänet vihki papiksi Buffalon hiippakuntaan Bernard Joseph McLaughlin 24. toukokuuta 1969, ja hänet nimitettiin Ogdensburgin piispaksi 9. maaliskuuta 2004. Piispaksi vihkiminen seurasi 18. toukokuuta. Pääkonsekraattorina toimi Edward Michael Egan, jota avustivat Henry Joseph Mansell ja Gerald Michael Barbarito.Catholic- Hierarchy.org: Bishop Robert Joseph Cunningham Cunningham sai 21. huhtikuuta 2009 nimityksen Syracusen piispaksi, jonka virkaan hänet asetettiin 26. toukokuuta. == Lähteet == Luokka:Yhdysvaltalaiset katoliset piispat Luokka:Vuonna 1943 syntyneet Luokka:Elävät henkilöt
René Arnold Valero

René Arnold Valero (15. elokuuta 1930 Manhattan – 10. maaliskuuta 2019Bishop René Arnold Valero † ) oli yhdysvaltalainen roomalaiskatolinen piispa. Hänet vihittiin papiksi Brooklynin hiippakuntaan 2. kesäkuuta 1956 ja nimitettiin sen vihkipiispaksi sekä Vicus Turriksen titulaaripiispaksi 4. lokakuuta 1980. Piispaksi vihkiminen seurasi 24. marraskuuta. Pääkonsekraattorina toimi Francis John Mugavero, jota avustivat John Joseph Snyder ja Charles Richard Mulrooney.Catholic-Hierarchy.org: Bishop René Arnold Valero Valero jäi eläkkeelle 27. lokakuuta 2005. == Lähteet == Luokka:Yhdysvaltalaiset katoliset piispat Luokka:Vuonna 1930 syntyneet Luokka:Vuonna 2019 kuolleet
Ignatius Anthony Catanello

Ignatius Anthony Catanello (23. heinäkuuta 1938 Brooklyn – 11. maaliskuuta 2013) oli yhdysvaltalainen roomalaiskatolinen piispa. Hänet vihittiin papiksi Brooklynin hiippakuntaan 28. toukokuuta 1966 ja nimitettiin sen vihkipiispaksi sekä Deultumin titulaaripiispaksi 28. kesäkuuta 1994. Piispaksi vihkiminen seurasi 22. elokuuta. Pääkonsekraattorina toimi Thomas Vose Daily, jota avustivat Joseph Michael Sullivan ja René Arnold Valero.Catholic- Hierarchy.org: Bishop Ignatius Anthony Catanello Catanello erosi tehtävistään vihkipiispana 20. syyskuuta 2010. == Lähteet == Luokka:Yhdysvaltalaiset katoliset piispat Luokka:Vuonna 1938 syntyneet Luokka:Vuonna 2013 kuolleet
Martin Munyanyi

Martin Munyanyi (3. tammikuuta 1956 – 15. toukokuuta 2022) oli zimbabwelainen roomalaiskatolinen piispa. Hänet vihittiin papiksi Gwerun hiippakuntaan 3. syyskuuta 1983 ja nimitettiin sen piispaksi 11. toukokuuta 2006. Piispaksi vihkiminen seurasi 26. elokuuta. Pääkonsekraattorina toimi Michael Dixon Bhasera, jota avustivat Robert Christopher Ndlovu ja Pius Alick Mvundla Ncube. == Lähteet == Luokka:Zimbabwelaiset henkilöt Luokka:Katoliset piispat Luokka:Vuonna 1956 syntyneet Luokka:Vuonna 2022 kuolleet
Michael Dixon Bhasera

Michael Dixon Bhasera (s. 11. marraskuuta 1949) on zimbabwelainen roomalaiskatolinen piispa. Hänet vihittiin papiksi 19. elokuuta 1978 ja nimitettiin Gokwen piispaksi 17. kesäkuuta 1991. Piispaksi vihkiminen seurasi 19. lokakuuta. Pääkonsekraattorina toimi Francis Xavier Mugadzi, jota avustivat Giacinto Berloco ja Ignacio Prieto Vega. Bhasera sai 9. helmikuuta 1999 nimityksen Masvingon piispaksi. == Lähteet == Luokka:Zimbabwelaiset henkilöt Luokka:Katoliset piispat Luokka:Vuonna 1949 syntyneet Luokka:Elävät henkilöt
Keri (saari)

Keri on Virolle kuuluva majakkasaari Suomenlahdessa. Se sijaitsee Pranglin saaresta noin kuusi kilometriä pohjoiseen. Kerin saaren pinta-ala on 3,1 hehtaaria. Saari on matala ja kivinen. Kirjallisissa lähteissä ensimmäinen maininta saaresta on vuodelta 1623. Pietari Suuri määräsi vuonna 1719 saarelle rakennettavaksi merimerkin, joka valmistui 1724. Vuonna 1803 valmistui kivimajakka, joka sai 1857 teräsmajakkatornin. Vuonna 2003 majakka automatisoitui eikä saarella enää tarvittu majakanvartijaa. Saarella on vuonna 1993 paljastettu muistomerkki lähistöllä kesäkuussa 1940 alasammutun matkustajakone Kalevan miehistölle ja matkustajille.Joel M. Vainonen: Suomi vaikeni Kalevan tuhosta Keskisuomalainen 18.7.2014. Viitattu 26.2.2022. Keri saare hooned ja mälestusmärk Kalevale.JPG Saun Keri saarel.JPG|Sauna Kaleva huku mälestusmärk Keri saarel.JPG|Kalevan muistomerkki Keri saar (2012).JPG ==Lähteet== Luokka:Viron saaret Luokka:Suomenlahden saaret
Joseph Powathil

Joseph Powathil (14. elokuuta 1930 – 18. maaliskuuta 2023) oli intialainen syyrialais-malabarilaisen katolisen kirkon arkkipiispa. Hänet vihittiin papiksi Changanacherryn arkkieparkiaan 3. lokakuuta 1962 ja nimitettiin sen vihkipiispaksi sekä Caesarea Philippin titulaaripiispaksi 7. tammikuuta 1972. Piispaksi konsekroinnin suoritti 13. helmikuuta paavi Paavali VI, jota avustivat Bernard Jan Alfrink ja William John Conway.Catholic-Hierarchy.org: Archbishop Joseph Powathil Powathil sai 26. helmikuuta 1977 nimityksen Kanjirapallyn syyrialais-malabarilaisen hiippakunnan piispaksi ja 5. marraskuuta 1985 Changanacherryn arkkipiispaksi. Hän jäi eläkkeelle 22. tammikuuta 2007. == Lähteet == Luokka:Intialaiset katoliset arkkipiispat Luokka:Vuonna 1930 syntyneet Luokka:Vuonna 2023 kuolleet
Ravintola Seurasaari

thumb|250px Seurasaaren Kruunu (entinen Ravintola Seurasaari) on Helsingin Seurasaaressa sijaitseva ravintola, joka on perustettu vuonna 1873. Ravintolan rakennuksen on suunnitellut Frithiof Mieritz vuonna 1890 ja se oli kansanpuistoaikaisen Seurasaaren ensimmäinen rakennus.Seurasaarisäätiö Nykyään ravintolan terassilla toimii myös kahvila. ==Lähteet== ==Aiheesta muualla== * Ravintolan kotisivut Seurasaari Luokka:Vähä-Meilahti Luokka:Seurasaaren ulkomuseo
Mathew Vattackuzhy

Mathew Vattackuzhy (20. helmikuuta 1930 Chenkal – 22. marraskuuta 2016) oli intialainen syyrialais-malabarilaisen katolisen kirkon piispa. Hänet vihittiin papiksi 1. kesäkuuta 1956 ja nimitettiin Kanjirapallyn piispaksi 20. joulukuuta 1986. Piispaksi vihkiminen seurasi 26. helmikuuta 1987. Pääkonsekraattorina toimi Joseph Powathil, jota avustivat Kuriakose Kunnacherry ja Joseph Pallikaparampil.Catholic-Hierarchy.org: Bishop Mathew Vattackuzhy Vattackuzhy erosi tehtävistään 23. joulukuuta 2000. == Lähteet == Luokka:Intialaiset katoliset piispat Luokka:Vuonna 1930 syntyneet Luokka:Vuonna 2016 kuolleet
Joseph Pallikaparampil

Joseph Pallikaparampil (s. 10. huhtikuuta 1927) on intialainen syyrialais- malabarilaisen katolisen kirkon piispa. Hänet vihittiin papiksi Palain hiippakuntaan 23. marraskuuta 1958 ja nimitettiin sen vihkipiispaksi sekä Abyduksen titulaaripiispaksi 16. kesäkuuta 1973. Piispaksi vihkiminen seurasi 15. elokuuta. Pääkonsekraattorina toimi Joseph Parecattil, jota avustivat Sebastian Vayalil ja Sebastian Valloppilly.Catholic-Hierarchy.org: Bishop Joseph Pallikaparampil Pallikaparampil sai 6. helmikuuta 1981 nimityksen Palain piispaksi, jona hän toimi, kunnes jäi eläkkeelle 18. maaliskuuta 2004. == Lähteet == Luokka:Intialaiset katoliset piispat Luokka:Vuonna 1927 syntyneet Luokka:Elävät henkilöt
Louis Anthony DeSimone

Louis Anthony DeSimone (21. helmikuuta 1922 Philadelphia – 5. lokakuuta 2018Auxiliary Bishop Louis DeSimone, beloved retired pastor, dies at 96 ) oli yhdysvaltalainen roomalaiskatolinen piispa. Hänet vihittiin papiksi Philadelphian arkkihiippakuntaan 10. toukokuuta 1952 ja nimitettiin sen vihkipiispaksi sekä Cilliumin titulaaripiispaksi 27. kesäkuuta 1981. Piispaksi vihkiminen seurasi 12. elokuuta. Pääkonsekraattorina toimi John Joseph Krol, jota avustivat John Joseph Graham ja Martin Nicholas Lohmuller.Catholic- Hierarchy.org: Bishop Louis Anthony DeSimone DeSimone jäi eläkkeelle 5. huhtikuuta 1997. == Lähteet == Luokka:Yhdysvaltalaiset katoliset piispat Luokka:Vuonna 1922 syntyneet Luokka:Vuonna 2018 kuolleet
Quinkana

Quinkana on sukupuuttoon kuollut krokotiilieläinsuku, joka eli Australiassa noin 24 miljoonaa – 40 000 vuotta sitten. Quinkana oli muiden krokotiilien tavoin kovien suomujen peitossa. Pienin laji, Quinkana meboldi, kasvoi kaksi metriä pitkäksi ja suurin, Quinkana fortirostrum, viidestä kuuteen metriä pitkäksi. Quinkana on suurimpia krokotiilieläimiä, joita maapallolla on elänyt. Se saalisti Megalanian tavoin suuriakin saaliita. Nimi ”quinkana” tulee aboriginaalien mytologiasta. == Lähteet == Luokka:Krokotiilit Luokka:Pleistoseenin sukupuuttoon kuollut megafauna Luokka:Esihistorialliset matelijat
Mark Bosnich

Mark Bosnich (s. 13. tammikuuta 1972, Sydney, Australia) on australialainen entinen jalkapalloilija, pelipaikaltaan maalivahti. Nykyään hän työskentelee jalkapalloasiantuntijana Fox Sports -kanavalla. ==Ura== Bosnich pelasi vuodesta 1992 vuoteen 1999 Englannin Valioliigan Aston Villassa, josta Manchester United hankki hänet seurasta lähteneen konkarivahti Peter Schmeichelin korvaajaksi. Bosnich ei kuitenkaan onnistunut pysymään seuran ykkösvahtina kuin vain lyhyen ajan, ja seuraan hankittu Fabien Barthez syrjäytti Bosnichin varamaalivahdin rooliin. Unitedista Bosnich siirtyi tammikuussa 2001 ilmaissiirrolla toiseen kärkiseuraan Chelseaan. Syksyllä 2002 Hän kuitenkin jäi kiinni dopingtestissä, pelattuuaan seurassa ainoastaan seitsemän ottelua. Rangaistukseksi Bosnich sai yhdeksän kuukauden pelikiellon, ja hänen sopimuksensa Chelsean kanssa purettiin välittömästi. Tapauksen jälkeen Bosnich lopetti uransa. Vuonna 2008 Bosnich päätti palata jalkapallon pariin, ja hän oli lyhyen ajan pääsarjatason Central Coast Marinersin veräjänvartijana, tuuraten pelikiellossa ollutta ykkösmaalivahtia Danny Vukovicia. Lopullisesti Bosnich päätti uransa 2009, keskittyäkseen työhön jalkapalloasiantuntijana. Luokka:Australialaiset jalkapallomaalivahdit Luokka:Vuonna 1972 syntyneet Luokka:Elävät henkilöt
James Joseph Daly

James Joseph Daly (14. elokuuta 1921 New York – 14. lokakuuta 2013) oli yhdysvaltalainen roomalaiskatolinen piispa. Hänet vihittiin papiksi Brooklynin hiippakuntaan 22. toukokuuta 1948 ja nimitettiin Rockville Centren hiippakunnan vihkipiispaksi sekä Castra Novan titulaaripiispaksi 28. helmikuuta 1977. Piispaksi vihkiminen seurasi 9. toukokuuta. Pääkonsekraattorina toimi John Raymond McGann, jota avustivat Walter Philip Kellenberg ja Vincent John Baldwin.Catholic-Hierarchy.org: Bishop James Joseph Daly Daly toimi vihkipiispana, kunnes jäi eläkkeelle 1. heinäkuuta 1996. == Lähteet == Luokka:Yhdysvaltalaiset katoliset piispat Luokka:Vuonna 1921 syntyneet Luokka:Vuonna 2013 kuolleet
104 Klymene

104 Klymene on suuri ja tumma päävyöhykkeen asteroidi, joka kuuluu C-luokkaan. Sen löysi James Craig Watson 13. syyskuuta 1868. Asteroidi nimettiin Klymenen, kreikkalaisessa mytologiassa toistuvan nimen, mukaan. == Lähteet == *JPL -tietokanta (NASA) Luokka:Päävyöhykkeen asteroidit
109 Felicitas

109 Felicitas on melko suuri ja tumma päävyöhykkeen asteroidi, joka kuuluu C-luokkaan. Sen löysi Christian Heinrich Friedrich Peters 9. lokakuuta 1869. Asteroidi nimettiin roomalaisen mytologian onnistumisen jumalan mukaan. == Lähteet == *JPL -tietokanta (NASA) Luokka:Päävyöhykkeen asteroidit
Paul Henry Walsh

Paul Henry Walsh (17. elokuuta 1937 Brooklyn – 18. lokakuuta 2014) oli yhdysvaltalainen roomalaiskatolinen piispa. Hänestä tuli dominikaanien jäsen 16. elokuuta 1963, ja hänet vihittiin papiksi 9. kesäkuuta 1966. Hänet inkardinoitiin Rockville Centren hiippakuntaan 13. joulukuuta 1984. Hän sai 3. huhtikuuta 2003 nimityksen Rockville Centren vihkipiispaksi ja Abthugnin titulaaripiispaksi. Piispaksi vihkiminen seurasi 29. toukokuuta. Pääkonsekraattorina toimi William Francis Murphy, jota avustivat John Charles Dunne ja Emil Aloysius Wcela.Catholic-Hierarchy.org: Bishop Paul Henry Walsh == Lähteet == Luokka:Yhdysvaltalaiset katoliset piispat Luokka:Vuonna 1937 syntyneet Luokka:Vuonna 2014 kuolleet
Koutojärvi

Koutojärvi on kylä ja järvi valtatie 398:n varrella Pohjois-Ruotsissa. Alue sijaitsee Hietaniemen seurakunnassa Ylitornion kunnan eteläosassa. Koutojärvi sijaitsee Haaparannan suuntanumero- ja Hietaniemen postinumeroalueella. Östen Mäkitalo, "matkapuhelinpalvelun isä" syntyi Koutojärvellä. Koutojärven järvi sijaitsee 84 metriä merenpinnan yläpuolella ja kuuluu Keräsjoen valuma- alueeseen. Järven pinta-ala on 1,4 km². Noin kilometri Koutojärven länsipuolella sijaitsee hieman suurempi järvi. Tämä Penikkajärvi on kooltaan 6,3 km². Luokka:Ylitornion järvet (Ruotsi) Luokka:Keräsjoen vesistö
110 Lydia

110 Lydia on melko suuri ja tumma päävyöhykkeen asteroidi, joka kuuluu M-luokkaan. Sen löysi Alphonse Borrelly 19. huhtikuuta 1870. Asteroidi nimettiin Lyydian, Anatoliassa sijainneen muinaisen kuningaskunnan, mukaan. Asteroidi kiertää aurinkoa poikkeuksellisen elliptisellä radalla. == Lähteet == *JPL -tietokanta (NASA) Luokka:Päävyöhykkeen asteroidit
John Charles Dunne

John Charles Dunne (s. 30. lokakuuta 1937 Brooklyn) on yhdysvaltalainen roomalaiskatolinen piispa. Hänet vihittiin papiksi Rockville Centren hiippakuntaan 1. kesäkuuta 1963 ja nimitettiin sen vihkipiispaksi sekä Abercornian titulaaripiispaksi 21. lokakuuta 1988. Piispaksi vihkiminen seurasi 13. joulukuuta. Pääkonsekraattorina toimi John Raymond McGann, jota avustivat James Joseph Daly ja Alfred John Markiewicz.Catholic-Hierarchy.org: Bishop John Charles Dunne Dunne jäi eläkkeelle vihkipiispan tehtävistä 22. kesäkuuta 2013. == Lähteet == Luokka:Yhdysvaltalaiset katoliset piispat Luokka:Vuonna 1937 syntyneet Luokka:Elävät henkilöt
Emil Aloysius Wcela

Emil Aloysius Wcela (1. toukokuuta 1931 – 21. toukokuuta 2022) oli yhdysvaltalainen roomalaiskatolinen piispa. Hänet vihittiin papiksi Brooklynin hiippakuntaan 2. kesäkuuta 1956 ja nimitettiin Rockville Centren hiippakunnan vihkipiispaksi sekä Filacan titulaaripiispaksi 21. lokakuuta 1988. Piispaksi vihkiminen seurasi 13. joulukuuta. Pääkonsekraattorina toimi John Raymond McGann, jota avustivat James Joseph Daly ja Alfred John Markiewicz.Catholic- Hierarchy.org: Bishop Emil Aloysius Wcela Wcela jäi eläkkeelle 3. huhtikuuta 2007. == Lähteet == Luokka:Yhdysvaltalaiset katoliset piispat Luokka:Vuonna 1931 syntyneet Luokka:Vuonna 2022 kuolleet
Gilbert Espinosa Chávez

Gilbert Espinosa Chávez (9. toukokuuta 1932 Ontario, Kalifornia – 15. maaliskuuta 2020) oli yhdysvaltalainen roomalaiskatolinen piispa. Hänet vihittiin papiksi San Diegon hiippakuntaan 19. maaliskuuta 1960 ja nimitettiin sen vihkipiispaksi sekä Magarmelin titulaaripiispaksi 9. huhtikuuta 1974. Piispaksi vihkiminen seurasi 21. kesäkuuta. Pääkonsekraattorina toimi Leo Thomas Maher, jota avustivat John Raphael Quinn ja Patrick Fernández Flores.Catholic-Hierarchy.org: Bishop Gilbert Espinosa Chávez Chávez jäi eläkkeelle 1. kesäkuuta 2007. == Lähteet == Luokka:Yhdysvaltalaiset katoliset piispat Luokka:Vuonna 1932 syntyneet Luokka:Vuonna 2020 kuolleet
Ashimba

Ashimba (oikealta nimeltään Andrew Daudi Shimba) on tansanialainen laulaja- lauluntekijä sekä kitaristi. Ashimba osaa useita itä-afrikkalaisia kieliä ja yhdistää niitä musiikissaan. Hän on toiminut myös kitaristina ja taustalaulajana Jhikomanin Yapo-levyllä. Ashimba keikkaili vuonna 2006 Euroopassa Afrikali yhtyeensä kanssa. Vuonna 2009 julkaistiin Ashimban ensimmäinen levy Nuru Nyikani, Maisha Music levy-yhtiön kautta. Levyn tuotti Jakob Poll, joka toi Ashimban akustiseen musiikkiin elektronisia vaikutteita. Ashimba teki vuonna 2009 ja 2011 Euroopan kiertueet esiintyen muun muassa Suomessa, Tanskassa ja Espanjassa. Toisen pitkäsoittonsa Ashimba on tehnyt yhteistyössä tuottaja ja muusikko Samuli "Teho" Majamäen kanssa. Ashimban toinen albumi Wakukaya ilmestyi vuonna 2012https://www.discogs.com/release/8200634-Ashimba-Wakukaya. Ashimba myspace. Viitattu 18.4.2012 ==Diskografia== ===Albumit=== * Nuru Nyikani (2009) * Wakukaya (2012) == Lähteet == ==Aiheesta muualla== * * Ashimba myspace * Ashimba: Nuru Nyikani. Maisha Music sivustolla * This is Africa sivustolla * womex.com sivustolla Luokka:Tansanialaiset muusikot
Uurtaanjärvi

Uurtaanjärvi on Pirkanmaalla Urjalan ja Kanta-Hämeessä Hämeenlinnan välisellä rajalla sijaitseva järvi, joka kuuluu Kokemäenjoen vesistössä Vanajaveden–Pyhäjärven alueen Tarpianjoen valuma-alueeseen. Uurtaanjärvi on osa Tarpianjoen yläosan valuma-aluetta. == Maantietoa == Uurtaanjärvi on muodostunut Hakolahden kylässä kaakko-luoteis-suuntaisen vedenjakajana toimivan Uurtaanharjun pohjoispuolelle ja se toimii Tarpianjoen latvajärvenä. Järven pinta-ala on 147 hehtaaria ja sen vedenpinnan korkeus on 110,1 metriä meren pinnan yläpuolella. Järvessä on seitsemän saarta, joista kaksi on muita saaria suurempia. Suurin saarista on Selkäsaari, joka on 150 metriä pitkä. Sen korkeimmalla kohdalla sijaitsee kuntien välisen rajan rajapyykki. Mäntysari on 60 metriä pitkä ja siinä on rakennus. Kaksi muuta luotomaista saarta on nimetty Pettersaareksi ja Ruohokariksi. Järveen laskee kymmenien suo-ojien johto-ojia järveä ympäröiviltä soilta. Lisäksi siihen laskee kauempaa metsistä soiden kuivatusojia. Järven oma laskujoki on Tarpianjoki, joka lähtee järven pohjoisrannasta ojamaisena virtaamaan koilliseen noin 4,5 kilometriä, missä se laskee Kallijärveen. On kartan mukaan myös mahdollista, että järvellä olisi toinenkin laskuoja Ravijoki, joka virtaa Uurtaanharjun luoteispään kaivannon läpi Välkkilänojaan, joka laskee Kokonjärveen. Uurtaanjärvi olisi tällöin bifurkaatiojärvi. Järvi on 2,2 kilometriä pitkä, 1,3 kilometriä leveä ja sen rantaviivan pituus on 8,0 kilometriä. Rannat ovat enimmäkseen ojitettua suota, mutta pohjoisessa rantoja reunustavat kovapohjaiset metsämaat. Seudulla on soita raivattu viljelyyn, mutta järven rannat ovat jääneet raivaamatta. Järven lähiympäristössä sijaitsee neljä maatilaa. Pohjoisrannalle on rakennettu noin 20 ja etelärannalle kaksi vapaa-ajan asuntoa. Järven eteläpuolelle pääsee Uurtaanharjua seuraavaa yhdystietä 13682 pitkin. Kuntien välinen raja ylittää järven kääntyen Selkäsaaren kohdalla niin, että yli puolet siitä kuuluu Urjalalle. == Luonnonsuojelualue == Uurtaanjärven eteläosa on mukana Natura 2000-ohjelmassa arvokkaana lintujärvenä, jonka vesikasvillisuus on kärsinyt vedenpinnan laskun seurauksena. == Historiaa == Vuoden 1960 peruskartassa järven rannoille ei ollut vielä rakennettu mökkejä paitsi pohjoisen maatilan rantaan. Selkäsaarta kutsuttiin tuolloin vielä Lammassaareksi eikä Petterssaarta ja Ruohokaria vielä näkynyt kartalla. Monet nykyisistä mökeistä näkyvät jo vuoden 1980 kartassa samalla kun niille on rakennettu tiet. Samalla on ilmaantunut uusia saaria järven selälle. Ilmeisesti järvenlasku tapahtui ennen vuotta 1980. == Lähteet == == Aiheesta muualla == * Jutila, Hannu & Harju, Hannu: Kalvolan luonto-opas , 2004 Luokka:Tarpianjoen valuma-alue Luokka:Urjalan järvet Luokka:Kalvolan järvet
Preem

Preem on ruotsalainen öljy-yhtiö ja huoltoasemayritys, jonka omistaa saudiarabialais-etiopialainen miljonääri Mohammed H. Al-Amoudi. Preem- huoltoasemaketjulla on asemia ainoastaan Ruotsissa, jossa niitä on yhteensä 530 kappaletta. Preemillä on kaksi öljynjalostamoa: Pohjoismaiden suurin jalostamo Preemraff Lysekil Lysekilissä ja hieman pienempi Preemraff Göteborg Göteborgissa. Preemraf Lysekilin teollisuussatama on rahtimäärältään Ruotsin 2. suurin satama. Jalostamot tuottavat paitsi Preem-ketjun tarvitsemat öljytuotteet, ne myös myyvät pääosan tuotannostaan muille asiakkaille Ruotsissa ja ulkomailla. Vuonna 2004 Preemin tuotannon kokonaissumma oli yhteensä 40,2 miljardia Ruotsin kruunua. Yhtiö työllistää kokonaisuudessaan yhteensä 4 000 työntekijää. Preem-huoltoasemat hyödyntävät myös omaa Preemkort-korttia sen huoltoasemilla maksettaviin ostoksiin. Preemin markkinaosuudesta oli vuonna 2004 11,3 % polttoainetta, 30,1 % dieseliä, 40,4 % lämmitysöljyä ja 58,9 % muita petroolituotantoja. ==Lähteet== Luokka:Huoltoasemat Luokka:Ruotsalaiset yritykset
Macau Tower

Macau Tower (viralliselta nimeltään Macau Tower Convention & Entertainment Centre, ) on näköala-, televisio- ja radiotorni, joka sijaitsee Kiinan erityisalueella Macaossa. Tornissa on ravintoloita, ostoskeskuksia ja teatteri. Tornin on suunnitellut uusiseelantilainen arkkitehti Gordon Moller. Tornin rakentaminen aloitettiin vuonna 1998, ja sen avajaiset pidettiin 19. joulukuuta 2001. Torni on 338 metriä korkea, ja näköalatasanne on 223 metrin korkeudessa, jonne vievät nopeat panoraamahissit. Tornista on hyvät näkymät Helmijoen suistoon ja Macaon kaupunkiin. Kirkkaalla säällä tornista voi nähdä Hongkongiin asti. Ylimmässä kerroksessa on benji-hyppypaikka. 338 metrin korkeudesta tehtävä hyppy on yksi maailman korkeimmista tornihypyistä. Rakennuksen omistaa Sociedade de Turismo e Diversões de Macau, S.A.R.L. eli STDM-niminen yritys. == Lähteet == ==Aiheesta muualla== *Kotisivut *Macau Tower World Federation of Great Towers-sivulla Luokka:Tornit Luokka:Macaon rakennukset ja rakennelmat
Donald Fraser (jääkiekkoilija)

Donald Fraser (s. 7. huhtikuuta 1958 Vancouver, Brittiläinen Kolumbia, Kanada) on kanadalainen entinen jääkiekkoilija. Hän pelasi ammattilaisuransa Euroopassa Alankomaiden, Suomen ja Sveitsin sarjoissa. ==Ura== Fraser pelasi juniorina muun muassa WCHL-joukkue New Westminster Bruinsissa ja BCJHL-joukkue Bellingham Blazersissa. Vuosina 1980–1982 hän kävi Denverin yliopistoa. Fraser siirtyi kaudeksi 1982–1983 Eurooppaan alankomaalaisjoukkue Nijmegen Devilsin riveihin. Hän voitti Eredivisien pistepörssin 125 tehopisteellä,Eurohockey.net kuten myös kaudella 1983–1984 109 tehopisteellä. Jälkimmäisen kauden päätteeksi Fraser voitti myös sarjan mestaruuden.EliteProspects Kaudeksi 1984–1985 Fraser siirtyi I-divisioonajoukkue Heinolan Peliittoihin, joiden paras pistemies ja syöttäjä hän oli tehoilla 29+39=68. Fraser sijoittui I-divisioonan pistepörssissä seitsemänneksi. Kaudella 1985–1986 hän sijoittui samalla tehopistemäärällä pistepörssissä kuudenneksi. Kaudeksi 1986–1987 Fraser siirtyi KooKoohon, jonka toiseksi paras pistemies hän oli Lasse Tasalan jälkeen tehoilla 30+40=70. Hän sijoittui I-divisioonan pistepörssissä neljänneksi ja oli keväällä 1987 nostamassa joukkuetta SM-liigaan. Fraserin rahkeet eivät kuitenkaan riittäneet yhtä hyvin SM-liigaan, kuin I-divisioonaan. Kausi 1987–1988 toi hänelle 37 runkosarjaottelussa tehot 4+9=13. Fraser palasi kaudeksi 1988–1989 I-divisioonaan ja siirtyi Kiekkoreippaan riveihin. Hän oli tehoilla 10+35=45 joukkueen paras syöttäjä ja kolmanneksi paras pistemies. Pelaajauransa viimeisen kauden 1989–1990 Fraser pelasi Sveitsin toiseksi korkeimmalla sarjatasolla Nationalliga B:n EHC Uzwilissa sekä alankomaalaisessa Eaters Geleenissä. ==Lähteet== * * * ===Viitteet=== Luokka:Kanadalaiset jääkiekkoilijat Luokka:Vuonna 1958 syntyneet Luokka:Elävät henkilöt
Postcards

Postcards () on New Yorkin Staten Islandilla sijaitseva muistomerkki. Muistomerkki on rakennettu syyskuun 11. päivän iskujen ja World Trade Centerin vuoden 1993 pommi-iskun uhreille. Muistomerkki rakennettiin vuonna 2004. Muistomerkki on rakennettu kahdesta yhdeksänmetrisestä marmorilaatasta. Sen suunnitteli newyorkilainen arkkitehti Masayuki Sono. Muistomerkki sijaitsee New Yorkin kaupungin Staten Islandin hallintoalueella St. Georgen kaupunginosassa New Yorkin osavaltiossa Yhdysvalloissa. == Lähteet == Luokka:Yhdysvaltain muistomerkit Luokka:Syyskuun 11. päivän iskut Luokka:New Yorkin rakennukset ja rakennelmat Luokka:Staten Island
Bernard Anthony Hebda

Bernard Anthony Hebda (s. 3. syyskuuta 1959 Pittsburgh, Pennsylvania) on yhdysvaltalainen roomalaiskatolinen piispa. Hänet vihki Pittsburghin hiippakuntaan diakoniksi John Raphael Quinn 6. huhtikuuta ja papiksi Donald William Wuerl 1. heinäkuuta 1989.Catholic-Hierarchy.org: Bishop Bernard Anthony Hebda Hebda sai 7. lokakuuta 2009 nimityksen michiganilaisen Gaylordin hiippakunnan piispaksi. Hänet konsekroi 1. joulukuuta piispaksi Allen Henry Vigneron, jota avustivat Francesco Coccopalmerio ja Patrick Ronald Cooney. 24\. syyskuuta 2013 Hebda sai nimityksen Newarkin koadjuuttoriarkkipiispaksi, jonka virkaan hänet asetettiin 5. marraskuuta. == Lähteet == Luokka:Yhdysvaltalaiset katoliset piispat Luokka:Vuonna 1959 syntyneet Luokka:Elävät henkilöt
Thomas Joseph Connolly

Thomas Joseph Connolly (18. heinäkuuta 1922 Tonopah – 24. huhtikuuta 2015) oli yhdysvaltalainen roomalaiskatolinen piispa. Hänet vihittiin papiksi 8. huhtikuuta 1947 ja nimitettiin oregonilaisen Bakerin hiippakunnan johtoon 4. toukokuuta 1971. Hänet konsekroi piispaksi 30. kesäkuuta Robert Joseph Dwyer, jota avustivat Thomas Kiely Gorman ja Michael Joseph Green.Catholic- Hierarchy.org: Bishop Thomas Joseph Connolly Connolly jäi eläkkeelle 19. marraskuuta 1999. == Lähteet == Luokka:Yhdysvaltalaiset katoliset piispat Luokka:Vuonna 1922 syntyneet Luokka:Vuonna 2015 kuolleet
Patrick Ronald Cooney

Patrick Ronald Cooney (10. maaliskuuta 1934 Detroit – 15. lokakuuta 2012) oli yhdysvaltalainen roomalaiskatolinen piispa. Hänet vihittiin papiksi Detroitin arkkihiippakuntaan 20. joulukuuta 1959 ja nimitettiin sen vihkipiispaksi sekä Hodelmin titulaaripiispaksi 3. joulukuuta 1982. Piispaksi vihkiminen seurasi 27. tammikuuta 1983. Pääkonsekraattorina toimi Edmund Casimir Szoka, jota avustivat Harold Robert Perry ja Arthur Henry Krawczak.Catholic-Hierarchy.org: Bishop Patrick Ronald Cooney Cooney sai 6. marraskuuta 1989 nimityksen Gaylordin piispaksi, jonka virkaan hänet asetettiin 28. tammikuuta 1990 ja jona hän toimi, kunnes jäi eläkkeelle 7. lokakuuta 2009. == Lähteet == Luokka:Yhdysvaltalaiset katoliset piispat Luokka:Vuonna 1934 syntyneet Luokka:Vuonna 2012 kuolleet
Elden Francis Curtiss

Elden Francis Curtiss (s. 16. kesäkuuta 1932 Baker City) on yhdysvaltalainen roomalaiskatolinen arkkipiispa. Hänet vihittiin papiksi Bakerin hiippakuntaan 24. toukokuuta 1958 ja nimitettiin Helenan hiippakunnan piispaksi 4. maaliskuuta 1976. Piispaksi konsekroinnin suoritti 28. huhtikuuta Cornelius Michael Power, jota avustivat Thomas Joseph Connolly ja Francis Peter Leipzig.Catholic-Hierarchy.org: Archbishop Elden Francis Curtiss Curtiss sai 4. toukokuuta 1993 nimityksen Omahan arkkipiispaksi, joksi hänet asetettiin 25. kesäkuuta 1993 ja jona hän toimi, kunnes jäi eläkkeelle 3. kesäkuuta 2009. == Lähteet == Luokka:Yhdysvaltalaiset katoliset arkkipiispat Luokka:Vuonna 1932 syntyneet Luokka:Elävät henkilöt
William Joseph Dendinger

William Joseph Dendinger (s. 20. toukokuuta 1939) on yhdysvaltalainen roomalaiskatolinen piispa. Hänet vihittiin papiksi Omahan arkkihiippakuntaan 29. toukokuuta 1965 ja nimitettiin nebraskalaisen Grand Islandin hiippakunnan piispaksi 14. lokakuuta 2004. Piispaksi konsekroinnin suoritti 13. joulukuuta Elden Francis Curtiss, jota avustivat Fabian Wendelin Bruskewitz ja Lawrence James McNamara.Catholic-Hierarchy.org: Bishop William Joseph Dendinger Dendinger on myös toiminut muun muassa Yhdysvaltain ilmavoimien pappien johtajana. == Lähteet == Luokka:Yhdysvaltalaiset katoliset piispat Luokka:Vuonna 1939 syntyneet Luokka:Elävät henkilöt
Eeva Jääskeläinen

Eeva Jääskeläinen (29. marraskuuta 1957) on suomalainen jalkapalloilija. Jääskeläinen pelasi urallaan muun muassa Kopareissa. Naisten maajoukkueessa hän pelasi 19 maaottelua, joissa hän teki yhden maalin. == Lähteet == Luokka:Suomalaiset jalkapalloilijat Luokka:Vuonna 1957 syntyneet Luokka:Elävät henkilöt
Minna Honkanen

Minna Honkanen (29. maaliskuuta 1965) on suomalainen jalkapalloilija. Honkanen pelasi urallaan muun muassa Kaunis Nainen Futiksessa, PP-Futiksessa ja Hammarby IF:ssa. Naisten maajoukkueessa hän pelasi 18 ottelua, joissa hän teki kaksi maalia. == Lähteet == Luokka:Suomalaiset jalkapalloilijat Luokka:Vuonna 1965 syntyneet Luokka:Elävät henkilöt